Univerza v Ljubljani, Akademija za likovno umetnost in oblikovanje

Ajkec in razpoka do baroka 2025 - julijski termin
2025-06-30 08:30 - 2025-07-04 17:30 (Europe/Ljubljana) | UL ALUO, Oddelek za restavratorstvo, Tobačna 5, Ljubljana, 1000, Slovenia
Akademija za likovno umetnost in oblikovanje (UL ALUO) v času letošnjih poletnih počitnic vabi na nove dogodivščine z Ajkcem, drobnim pajkcem, ki otrokom že 25 let pomaga odkrivati skrivnosti umetnosti in konservatorstva. Tokrat bomo raziskovali obdobje baroka, njegove likovne značilnosti, tehnologijo nastajanja umetnin ter vzroke za njihovo propadanje.
Enotedenska, tehnološko obarvana likovna delavnica za osnovnošolce z naslovom Ajkec in razpoka do baroka bo potekala od 30. junija do 4. julija 2025 ter od 25. avgusta do 29. avgusta 2025, v prostorih UL ALUO, Tobačna 5, 1000 Ljubljana.
